(248 ) 
eu beancoup de poyne ; car pour riens il ne le vouloyent consentir. Le 
quatrième article est à l’advantagie des marchans pour la vendicion de 
leurs alluns; mays l’hon l’a couchié au méeulx que ha esté possible pour 
ouster la crierie du peuple. 
Madame, vous pourrés bien conseillier ceste matière, aynsy que le roy 
vous escript et luy en envoyer l’advis da conseil et ensemble l'advertir 
de la quantité des alluns ‘que ont esté venduz et combien d'argent en ha 
esté receu ; car l’hon luy ha donné entendre que vous n'havés vendu à 
plus de cinquante mille escuz d’or ; et pour ce il ne peult croyre que 
vous hayés si grande faulte d'argent, vous advertissant que s'il n'eust 
esté du comandemant exprès dudit sgr. roy, je ne me fusse poinet meslé 
de cestc matière pour les causes que vous sçavés ; mays je ne luy eusse 
ousé contredire pous nous le mettre en plus grande suspecion et pour 
non pourter domagie à vostre affere (1). Toutesfoys en ce et aultres chos- 
ses me manderés et comanderés {out jour vous bons plaiirs pour iceulx 
acomplir de tout mon povoir. 
Des aultres novelles, je ne vous sçauroye que chosse escripre fors que 
le roy despèche maintenant le sieur Constantin pour retourner devers le 
pape, à entretenir les matières et retient le cardinal qui ira à Constance 
aveque luy. Il despéchet aussy demain l'ambassadeur de Hunguerie qui 
s’en retournera devers son maistre pour entretenir ledit roy en bon pro- 
poz, aynsi qu'il est maintenant ; car il se offret de fere toute l'ayde et as- 
sistence au roy votre père que luy sera possible , mesmemant contre les 
Véniciens, au cas que pendant le voyagie ils voulsissent envabir Jes pays 
dudit sgr. roy votre père, lesdits Véniciens vondroient estre neutres 
mays ledit roy votre père ne veult poinct accepter leur neutralité, 
ayns les tient pour ennemys s’ilz ne se déclairent autrement. 
(1) Maximilieu, par uue lettre datée du 4 décembre 1507, à Kauffbeuren, 
aulorisa sa fille à faire restituer , sous certaines conditions , les aluns sequestrés. 
(W. Correspondance de Maximilien L.er et de Marguerite d'Autriche, 1. 17.) 
